**הסכם יזמות עסקית**

**הסכם קבלת תמיכה בהתאם לנוהל יזמות עסקית 2017**

בהתאם לפרוטוקול הועדה מתאריך \_\_\_\_\_\_\_\_\_\_\_\_שורה \_\_\_\_\_\_\_

**שנערך ונחתם בירושלים ביום \_\_\_\_בחודש \_\_\_\_\_\_\_\_\_ בשנת \_\_\_\_\_\_**

***בין***

ההסתדרות הציונית העולמית - החטיבה להתיישבות

מרחוב המלך ג'ורג' 48 ירושלים

(להלן: **"החטיבה"**)

**מצד אחד**

***לבין***

היזם/האגודה \_\_\_\_\_\_\_\_

ת"ז/ח"פ \_\_\_\_\_\_\_\_\_\_\_\_\_\_\_\_\_כתובת\_\_\_\_\_\_\_\_\_\_\_\_\_\_\_\_\_

(להלן: **"היזם"**)

**מצד שני**

הואיל: והחטיבה פועלת בהתאם להחלטת הממשלה מספר 1998 מיום 9.10.2016 בעניין "אצילת סמכויות הממשלה בתחום ההתיישבות והסדרת מערכת היחסים שבין ממשלת ישראל לבין החטיבה להתיישבות";

והואיל ונוהל יזמות עסקית אושר בתכנית העבודה של החטיבה להתיישבות לשנת 2017 בכפוף לחובת פרסום הכל כפי שנקבע בהחלטת הממשלה מספר 1998;

והואיל : והחטיבה פרסמה ביום 18.7.2018 נוהל תמיכה בנושאי יזמות עסקית מהתקציב לשנת 2017 (להלן: "נוהל התמיכה") במסגרתו נקבע, כי מתיישבים ואגודות יוכלו לקבל תמיכה למיזמים עסקיים שיש בהם כדי יצירת מקומות תעסוקה/פרנסה וזאת על ידי הקמת ו/או הרחבת יזמות עסקית (להלן::"הפעולות" או "הפרויקט") ;

והואיל וביום \_12.12.2018\_\_ החליטה ועדת התמיכות של החטיבה לתמוך באגודה/מתיישב (לעיל ולהלן: "היזם") בהתאם לבקשתו המצורפת כנספח א (טופס הגשה מקצועי - נספח 3 במרכבה) להסכם זה ועל פי האמור בפרוטוקול ועדת התמיכה המצורף כנספח ב' להסכם זה;

**לפיכך הוצהר, הוסכם והותנה בין הצדדים כדלקמן:**

**מבוא**

* 1. המבוא להסכם זה ונספחיו מהווים חלק בלתי נפרד ממנו ומחייבים כיתר תנאיו.

* 1. כותרות הסעיפים באות לצורך הנוחיות בלבד ואין לפרש תנאי מתנאי הסכם זה לפיהן.
  2. הסכם זה יכנס לתוקף רק לאחר חתימת חשבת החטיבה להתיישבות.

1. נציג החטיבה לצורך יישום ההסכם הזה מבחינה מקצועית הינו \_\_\_\_\_\_\_\_\_\_\_\_\_\_\_\_\_\_\_\_.
2. כל שינוי או תיקון בהסכם זה יהא בר תוקף אך ורק בהתאם להחלטת ועדת תמיכות מראש ובכתב.

**תקופת ההסכם**

* 1. תקופת ההסכם היא ממועד חתימתו על ידי חשבת החטיבה ועד ליום 31.12.2019, (להלן: "**תקופת ההסכם**").

* 1. הארכת תקופת ההסכם כאמור לעיל כפופה להחלטת ועדת התמיכות.

**התחייבויות היזם**

1. היזם מתחייב בזאת:
   1. להעמיד את הכספים המהווים את חלקו בביצוע הפעולות מושא התמיכה, כמוגדר בבקשת היזם בנספח א להסכם זה.
   2. לפעול בהתאם להוראות והנחיות נציגי החטיבה, ככל שיינתנו, ולדווח להם, על פי דרישתם, על ביצוע הפעולות מושא התמיכה.
   3. היזם מודע שמדובר במענק מותנה. כל שנה במהלך ה-5 שנים הראשונות היזם מתחייב לדווח למנהל האזור במרחב החטיבה לגבי מצב היזמות. יזמות שחדלה להתקיים במהלך 5 השנים הראשונות היזם יחויב להחזיר את המענק לחטיבה (בכפוף להחלטת ועדת תמיכות)
   4. כי השתתפותו במימון הפרויקט הינה ממקורותיו העצמאיים וכי התמורה שתשלם החטיבה, על פי הסכם זה, אינה עולה על 50% (בהתאם להחלטת הועדה) מעלות ביצוע הפרויקט בפועל.
   5. להעביר לנציג החטיבה, חשבון ודווח מאושרים, בהתאם לאמור בדו"ח הביצוע המצורף כנספח ג' להסכם זה, לצורך קבלת כל אחד מהתשלומים המגיעים לו על פי נוהל התמיכה.
   6. להגיש לאישור החטיבה מיד עם סיום ביצוע התכנית דו"ח ביצוע סופי ומסכם, בהתאם לאמור בנספח ג של הסכם זה.
   7. כי כספי התמיכה המוענקים לו על פי נוהל זה, לא ישמשו לביצוע פעילות הנושאת אופי פוליטי או מפלגתי.
   8. להעמיד לטובת החטיבה ו/או לטובת משרד החקלאות ופיתוח הכפר (להלן: "משרד החקלאות") ו/או מי מטעמם, מיד עם דרישתם, כל מידע ו/או מסמך בקשר לפרויקט הנתמך, הנדרשים לצורך בקרה ופיקוח על ביצוע הפעולות מושא הסכם זה.
   9. היזם יידרש להעמיד כנגד התמיכה שיקבל שטר חוב הכולל חתימת ערבים

(נספח ד) לדרישת החטיבה. העתק הסכם זה כולל שטר החוב ימסרו לתא חוזים

במרחב הרלוונטי.

**תשלום התמיכה**

* 1. בהתאם להחלטת ועדת התמיכות, היזם יקבל סכום של \_\_\_\_\_\_\_\_, בכפוף לביצוע הפעולות \_\_\_\_\_\_\_\_\_\_\_\_\_\_\_\_ כפי שאושרו לביצוע על פי נוהל התמיכה.
  2. מוסכם בין הצדדים, כי אם יחול מס ערך מוסף על האמור בהסכם זה יראו את הסכום הנ"ל ככולל מע"מ והחובה לתשלומו תחול על היזם.
  3. מבלי לגרוע מכל האמור לעיל וכתנאי לביצוע תשלום כלשהו תהא החטיבה רשאית לדרוש מהיזם חשבונות כספיים, דיווחים נוספים וכל מידע אחר הקשור והכרוך בביצוע הפעולות.
  4. למניעת כל ספק, מובהר בזאת, כי התשלומים יבוצעו אך ורק עבור הפעולות שבוצעו בפועל, בהתאם לדוחות המאושרים על ידי נציגי חטיבה, אך לא יותר מהסכום האמור בסעיף 5 א' דלעיל.
  5. החטיבה תהא רשאית לבצע תשלומים על פי הסכם זה בהעברה בנקאית ישירות לחשבון הבנק של היזם, לפי הפרטים שנקלטו במערכת מרכב"ה.
  6. פעולות לביצוע תשלומים, לפי הסכם זה, יהיו בהתאם להוראות החשב הכללי במשרד האוצר, כפי שהן מתפרסמות באתר [www.takam.mof.gov.il](http://www.takam.mof.gov.il) אשר תהיינה בתוקף בעת כל תשלום.
  7. החטיבה רשאית להביא הסכם זה לידי סיום ,בהתאם להחלטת ועדת התמיכות, לאחר שתינתן ליזם זכות הטיעון בפני החטיבה.
  8. הובא ההסכם לידי סיום כאמור, תשלם החטיבה ליזם רק את התשלומים המגיעים לו, על פי תנאי הסכם זה, בגין ביצוע הפעולות בפועל עד ליום סיום ההסכם על פי החלטת וועדה התמיכות.
  9. היזם לא יהיה זכאי לתשלום ו/או פיצוי כלשהו עקב הבאת ההסכם לידי סיום כאמור לעיל.

**הוראות שונות**

* 1. בין החטיבה ומשרד החקלאות לבין עובדי היזם המועסקים על ידו, בכל דרך שהיא, בביצוע הפעולות (להלן ביחד: "המועסקים"), אין ולא יהיו יחסי עובד-מעביד או יחסים משפטיים אחרים מכל סוג שהוא;
  2. על החטיבה ועל משרד החקלאות אין ולא תחול אחריות או חבות כלשהי כלפי המועסקים או בגינם, לרבות בקשר להעסקתם או הפסקת העסקתם על ידי היזם, או מי מטעמו מכל סיבה שהיא.
  3. להסרת כל ספק, מובהר בזאת, מבלי לפגוע באמור בס"ק ב לעיל, כי היזם הוא המעסיק הבלעדי של המועסקים, וכי בכל מקרה שהחטיבה או משרד החקלאות יידרשו או ייתבעו בכל דרך שהיא לתשלום כלשהו על ידי מי מהמועסקים, או אם תקבע בכל דרך שהיא חבות כלשהי של החטיבה או משרד החקלאות כלפי מי מהמועסקים - ישפה היזם את החטיבה או את משרד החקלאות, לפי העניין מיד עם קבלת דרישתם בכתב, במלוא התשלומים וההוצאות שיגרמו להם עקב האמור לעיל, לרבות הוצאות משפטיות ואחרות שיהיו כרוכות בהגנה מפני תביעה ו/או דרישה ו/או קביעה כלשהן כאמור לעיל.
  4. היזם יהיה אחראי, על פי כל דין, לכל אובדן פגיעה או נזק, גוף או רכוש, שייגרמו לכל אדם או תאגיד, לרבות החטיבה, עובדיה וכל הפועלים מטעמה או בשמה או עבורה, לרבות משרד החקלאות וכל צד ג' שהוא, עקב או כתוצאה ממעשה או מחדל שלו ושל המועסקים ו/או קבלנים ו/או קבלני משנה מטעמו, בקשר לפעילות ו/או לביצוע הסכם זה.
  5. החטיבה ו/או משרד החקלאות לא יישאו באחריות או בחבות כלשהי לכל נזק גוף ו/או רכוש אשר יגרמו עקב או כתוצאה ממעשה ו/או מחדל בקשר לפעילות או לביצוע הסכם זה, לחטיבה, ליזם ו/או למועסקים ו/או לכל צד ג'.
  6. היזם מתחייב לשפות את החטיבה או את משרד החקלאות, מיד עם דרישתם הראשונה בכתב במלוא הסכום אשר יידרשו החטיבה או משרד החקלאות לשלם או להוציא, בכל דרך שהיא כתוצאה ממעשה ו/או מחדל שנגרם או נעשה על ידי היזם או כתוצאה מהפרה או מאי קיום התחייבות כלשהי אשר חלה על היזם על פי הסכם זה, או הפרה או אי קיום התחייבות של כל הוראה על פי דין או רשות מוסמכת או כתוצאה מדרישה או תביעה של אדם או גוף כלשהו, בגין נזק או חבות שהיזם אחראי לו על פי הסכם זה או על פי דין. השיפוי האמור יחול גם על הוצאות משפטיות ואחרות שיהיו כרוכות בהגנה מפני תביעה או דרישה כאמור.

1. היזם מתחייב לא להעביר או להסב או לשעבד לאחר כל או חלק מזכויותיו או חובותיו על פי הסכם זה או הנובעים ממנו.
2. בכל כתבה או פרסום או דיווח לגורמי חוץ כלשהם ביחס לביצוע הפעולות על פי הסכם זה, יציין היזם, כי הפעילות ממומנת גם באמצעות החטיבה, במסגרת פעולות החטיבה. אופן הציון ונוסח הפרסום של שמה של החטיבה יתואם עם נציגיה קודם לפרסום.
3. אי עמידת החטיבה על זכות כלשהי מכוח הסכם זה, ואי עמידה על מועדים על פי הסכם זה, לא ייחשבו כוויתור או דחייה או הודאה מצידה.
4. כל הודעה אשר תשלח בדואר רשום על ידי אחד הצדדים למשנהו לפי הכתובות במבוא להסכם, תחשב כאילו הגיעה לתעודתה כעבור 72 שעות משעת מסירתה למשלוח בדואר, ואם נמסרה ביד או הועברה באמצעות פקסימיליה , בעת מסירתה או העברתה, לפי העניין.
5. **תחולת החוק הישראלי ומקום השיפוט**
   1. נקבע בזאת מפורשות כי על הסכם זה, פירושו וכל הנובע ממנו, יחולו הוראות הדין הישראלי.

מוסכם על דעת הצדדים, כי כל התדיינות משפטית בקשר להסכם זה תהיה בפני בית המשפט המוסמך, **בירושלים בלבד**, אשר לו תהא הסמכות העניינית.

**ולראיה באו על החתום:**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**"היזם" ההסתדרות הציונית העולמית-**

**החטיבה להתיישבות**

ע"י ה"ה \_\_\_\_\_\_\_\_\_\_\_\_\_\_

המוסמכים לחתום בשמה

**נספחים שיש לצרף:**

1. **נספח א' - טופס הגשה מקצועי (נספח 3 במרכבה - תשתית ובינוי + תכנון)**
2. **נספח ב' - פרוטוקול ועדת תמיכות חתום מתאריך (לצרף גם את הפירוט)**
3. **נספח ג' - דוח תשלומים (באקסל)**
4. **נספח ד – שטר חוב - מתיישב כולל חתימת ערבים ואישור עו"ד.**